Babelscape/SREDFM huggingface dataset:
STK Emergent

Η STK Emergent είναι ρουμανική επενδυτική εταιρεία, με έδρα την Κλουζ-Ναπόκα, της οποίας διαχειριστής είναι η εταιρεία "STK Financial".
Ιδρύθηκε το 2006, από τον Νικολάε Πάσκου, εκ των οικονομικών αναλυτών της εταιρείας οικονομικών επενδύσεων SSIF Broker Cluj.
Η STK Emergent εισήχθη στο Χρηματιστήριο του Βουκουρεστίου στις19 Φεβρουαρίου 2008.

Κατά το δεύτερο εξάμηνο του 2007, η επενδυτική εταιρεία σημείωσε κέρδη της τάξεως των 4 εκατομμυρίων ευρώ.
TARS

Η TARS, ακρωνύμιο αναφερόμενο στη "Societatea de Transporturi Aeriene Româno–Sovietice", ήταν αεροπορική εταιρεία η οποία ιδρύθηκε στις 8 Αυγούστου 1945, από κοινού, από τις κυβερνήσεις της Ρουμανίας και της Σοβιετικής Ένωσης, στις οποίες και, ταυτόχρονα, υπαγόταν.

Στις 18 Σεπτεμβρίου 1954, αναδιαρθρώθηκε στην TAROM. Κατά τη διάρκεια των αμέσως επόμενων πέντε ετών, η συγκεκριμένη εταιρεία κατέστη ως η εθνική εταιρεία μεταφορών της Ρουμανίας, παύοντας, παράλληλα, να τελεί υπό σοβιετική οικονομική επιρροή. Έπειτα από την κατάργηση, κατά τη διάρκεια της περιόδου μεταξύ 1956-1958, του συνόλου των οικονομικών κοινοπραξιών κατηγορίας SOVROM, οι οποίες είχαν ως απώτερο σκοπό την αποστολή προς την ΕΣΣΔ σημαντικού μέρους του εθνικού πλούτου της χώρας, δίχως οικονομικά οφέλη, καθώς και την αποχώρηση από την Ρουμανία των σοβιετικών στρατιωτικών δυνάμεων, κατά τη διάρκεια της περιόδου μεταξύ 1958-1959, η εταιρεία TAROM τέθηκε υπό τον πλήρη έλεγχο της Κυβερνήσεως της Ρουμανίας.
Steaua Română

Η Steaua Română Câmpina είναι ρουμανικό διυλιστήριο πετρελαίου. Ιδρύθηκε το 1895, ενώ η μετοχική της σύνθεση αποτελείται, αποκλειστικά, από ρουμανικά ιδιωτικά κεφάλαια.
Εδρεύει στην Κάμπινα, η οποία βρίσκεται σε απόσταση, περίπου, 100 χιλιομέτρων βόρεια του Βουκουρεστίου, ενώ, παράλληλα, καταλαμβάνει έκταση της τάξεως των 49,6 εκταρίων.
Αποτελεί τον μοναδικό παραγωγό παραφίνης σε εθνικό επίπεδο.
Ποσοστό μεγαλύτερο του 40% επί του συνόλου της παραγωγής του διυλιστηρίου αποτελείται από εξαγωγές, ενώ, παράλληλα, σημειώνει, ετησίως, κύκλο εργασιών ανώτερο των 100 εκατομμυρίων ευρώ.
Η ονομαστική παραγωγική ικανότητα του διυλιστηρίου είναι, ετησίως, της τάξεως των 400.000 τόνων αργού πετρελαίου.
Έπειτα από την ιδιωτικοποίησή της, το 1997, το πλειοψηφικό ποσοστό των μετοχών της εταιρείας (82,45%) βρίσκεται υπό την ιδιοκτησία της εταιρείας "Omnimpex Chemicals".

Ο βασικός τομέας δραστηριοποίησης του διυλιστηρίου έπαυσε προσωρινά την λειτουργία του κατά το χρονικό διάστημα μεταξύ του Φεβρουαρίου του 2009 και του Ιουνίου του 2010, λόγω έλλειψης επαρκούς χρηματικού αποθέματος για την αγορά αργού πετρελαίου.
Τον Ιούλιο του 2010, η εταιρεία προχώρησε στην απόλυση, συνολικά, 334 εργαζομένων.
Σαχίκα Ερκιουμέν

Η Σαχίκα Ερκιουμέν (τουρκικά: "Şahika Ercümen", 16 Ιανουαρίου 1985) είναι Τουρκάλα διαιτολόγος και κάτοχος παγκοσμίου ρεκόρ στην ελεύθερη κατάδυση. Γεννήθηκε στο Τσανάκκαλε, όπου τελείωσε τη δευτεροβάθμια εκπαίδευσή της, για την τριτοβάθμια της πήγε στην Άγκυρα, όπου πήρε το πτυχίο του διαιτολόγου στο Başkent University. Γρήγορα έδειξε ενδιαφέρον για τα υποθαλάσσια αθλήματα, με την πρώτη της ενασχόληση να είναι το suba diving και το υποθαλάσσια ράγκμπι. Σε μία περίοδο 12 ετών έχει ασχοληθεί με τον υποθαλάσσιο αθλητισμό, ενώ είναι μέλος τεσσάρων εθνικών ομάδων στην Τουρκία, αρχής γενομένης από το 2001. Τέσσερα είναι τα κυριότερα αθλήματα της το υποθαλάσσιο χόκεϊ, το υποθαλάσσιο ράγκμπι, το υποθαλάσσιο orienteering και η ελεύθερη κατάδυση.

Μερικά από τα επίτευγμα της είναι για παράδειγμα στις 11 Φεβρουαρίου του 2011, στη λίμνη της Αυστρίας, Weissensee, όταν κάλυψε 110 μέτρα απόσταση με το είδος της ελεύθερης κατάδυσης "dynamic apnea" κάτω από τον πάγο της λίμνης, μπαίνοντας κιόλας στο Βιβλίο Guinness και για του άνδρες και για τις γυναίκες. Προηγούμενο ρεκόρ για τις γυναίκες ήταν 70 μέτρα και για τους άνδρες 108. Στις 10 Νοεμβρίου του 2011 έκανε κι άλλο παγκόσμιο ρεκόρ, στην Μταχάμπ της Αιγύπτου, στην κατηγορία "constant weight apnea", ρεκόρ που πλέον δεν κατέχει. Την ίδια μέρα έσπασε κι άλλο παγκόσμιο ρεκόρ, σε άλλη κατηγορία της ελεύθερης κατάδυσης, στην "variable weight apnea", το οποίο, όπως και το προηγούμενο, αναγνωρίστηκε από την Confédération Mondiale des Activités Subaquatiques.

Στην ίδια κατηγορία, στην 1 Ιουνίου του 2013, στη λίμνη Βαν, σπάει το δικό της ρεκόρ κατά ένα μέτρο. Στις 23 Ιουλίου του 2014, στη λίμνη Κας, το επαναλαμβάνει και σπάει για τρίτη φορά το δικό της ρεκόρ, φτάνοντας τώρα στα 91 μέτρα. Ωστόσο, πλέον δεν το κατέχει το ρεκόρ αυτό, αφού έσπασε έναν χρόνο αργότερα. Στις 22 Οκτωβρίου του 2016, σημειώνει παγκόσμιο ρεκόρ και στην κατηγορία variable weight apnea. Στις 26 Οκτωβρίου του 2018, σημείωσε κι άλλο ένα παγκόσμιο ρεκόρ γυναικών σε κατάδυση γλυκού νερού, στη λίμνη Σάλντα, φτάνοντας τα 65 μέτρα, το προηγούμενο ρεκόρ ήταν στα 55 μέτρα.
Χασάν Μάρτιν

Ο Χασάν Μάρτιν (αγγλικά:"Hassan Martin") (Στάτεν Άιλαντ, 12 Νοεμβρίου 1995), είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ για τον Ολυμπιακό.
Ράιαν Μπρόκχοφ

Ο Ράιαν Μπρόκχοφ (αγγλικά:"Ryan Broekhoff", γενν. στις 23 Αυγούστου 1990) είναι Αυστραλός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ. Η τελευταία του ομάδα ήταν οι Ντάλας Μάβερικς.
Αχμέτ Χαμντί Τάνπιναρ

Ο Αχμέτ Χαμντί Τάνπιναρ (Ahmet Hamdi Tanpınar) (23 Ιουνίου 1901 - 24 Ιανουαρίου 1962) ήταν Τούρκος μυθιστοριογράφος, ποιητής, φιλόλογος και δοκιμιογράφος, από τους σημαντικότερους εκπροσώπους του μοντερνισμού στην τουρκική λογοτεχνία. Εκτός από τη λογοτεχνική και ακαδημαϊκή του σταδιοδρομία, ο Τάνπιναρ αποτέλεσε επίσης μέλος του τουρκικού κοινοβουλίου από το 1944 έως το 1946.
Ανδρέας Σκαλτσοδήμος

Ο Ανδρέας Σκαλτσοδήμος (; - 1903) ήταν Έλληνας πολιτικός.
Φαράγγι Ρούγκοβα

μικρογραφία|341x341εσ|Φαράγγι Ρούγκοβα
Το φαράγγι Ρούγκοβα (Αλβανικά: "Gryka e Rugovës,Σέρβικα:Руговска клисура") είναι ένα φαράγγι κοντά στη πόλη Πέγια στο δυτικό Κόσοβο, στις Αλβανικές Άλπεις κοντά στα σύνορα με το Μαυροβούνιο. Με μήκος 25 χιλιομέτρων (16 μίλια) και βάθος μέχρι 1.000 μέτρων, το Ρούγκοβα θεωρείται ένα από τα μακρύτερα και βαθύτερα φαράγγια της Ευρώπης. Δημιουργήθηκε από τη διάβρωση του νερού και την υποχώρηση του παγετώνα 'Peć'. Από το φαράγγι Ρούγκοβα περνάει ο ποταμός Βίστριτσα.

Το 1985, το φαράγγι Ρούγκοβα χαρακτηρίστηκε ως προστατευόμενο μνημείο φυσικής κληρονομιάς λόγω των γεωλογικών, υδρολογικών, σπηλαιολογικών και βοτανικών του αξιών και του θεαματικού τοπίου.
Γκιόργκι Σάροσι

Ο Δρ. Γκιόργκι Σάροσι (ουγγρικά: Dr. Sárosi György, γεννήθηκε ως "György Stefanicsics"
, 5 Αυγούστου 1912 – 20 Ιουνίου 1993) ήταν Ούγγρος ποδοσφαιριστής. Θεωρούμενος ως ένας από τους κορυφαίους της γενιάς του παγκόσμια,
οδήγησε την εθνική ομάδα της χώρας του στον τελικό του 3ου Παγκοσμίου Κυπέλλου. Μετά το τέλος της ενεργού δράσης, ακολούθησε σταδιοδρομία ως προπονητής, παρά τις νομικές σπουδές του.
Σπυρίδων Αντωνιάδης

Ο Σπυρίδων Αντωνιάδης (1808 - 1873) ήταν Έλληνας πολιτικός.
Παρεκκλήσι των Κρανίων

Το Παρεκκλήσι των Κρανίων () ή Εκκλησία του Αγίου Βαρθολομαίου είναι παρεκκλήσι –οστεοφυλάκιο, που βρίσκεται στην πόλη Κουντόβα Ζντρόι, στην επαρχία της Κάτω Σιλεσίας, στη νοτιοδυτική Πολωνία. Στο παρεκκλήσι υπάρχουν 3.000 ανθρώπινα κρανία και στο υπόγειό του οστά από άλλους 21.000 ανθρώπους. 

Το παρεκκλήσι χτίστηκε το 1776 από τον ιερέα της τοπικής ενορίας, Βάσλαβ Τομάσεκ (Václav Tomášek), που εμπνεύστηκε τη δημιουργία του από το Ναό της Άμμωμης Σύλληψης της Παναγίας στη βία Βένετο, στη Ρώμη (Chiesa di Santa Maria Immacolata a via Veneto) κάτω από την οποία βρίσκεται η Κρύπτη των Καπουτσίνων. Ο Τομάσεκ, από το 1776 μέχρι το 1794 συγκέντρωσε, καθάρισε και τοποθέτησε στο Παρεκκλήσι των Κρανίων χιλιάδες ανθρώπινα κρανία και οστά ανθρώπων που είχαν χάσει τη ζωή τους στο Τριακονταετή Πόλεμο (1618–1648), στους τρεις Πολέμους της Σιλεσίας (1740–1763)καθώς και από επιδημίες χολέρας, πανώλης και σύφιλης αλλά και από την πείνα. Το 1804 στο κέντρο του ναού και στο βωμό τοποθετήθηκαν τα κρανία των ανθρώπων που έχτισαν το παρεκκλήσι μεταξύ αυτών δε και το κρανίο του ιερέα Τομάσεκ.
Τιμόθεος Φορέστης Τυπάλδος

Ο Τιμόθεος Φορέστης Τυπάλδος (; - 1877) ήταν Έλληνας πολιτικός.
Banca Socială

Η Banca Socială SA είναι μολδαβική τράπεζα, ιδρυθείσα το 1991.
Rompetrol Rafinare

Η Rompetrol Rafinare είναι ρουμανική εταιρεία, ιδιοκτήτης της οποίας είναι ο όμιλος Rompetrol. Τομέας δραστηριοποίησης της Rompetrol Rafinare (παλαιότερα γνωστή ως Petromidia) είναι η παραγωγή προϊόντων προερχόμενων από την επεξεργασία του αργού πετρελαίου. Η εταιρεία είναι εισηγμένη εντός της πρώτης κατηγορίας του Χρηματιστηρίου του Βουκουρεστίου, με χρηματιστηριακή κεφαλαιοποίηση ανώτερη ποσού της τάξεως των 2 δισεκατομμυρίων RON.
Αλέξ Μπούντα

Ο Αλέξ Μπούντα (7 Σεπτεμβρίου 1910 - 7 Ιουλίου 1993) ήταν αλβανικής καταγωγής ιστορικός. Μετά την ολοκλήρωση της εκπαίδευσής του στην Ιταλία και την Αυστρία, επέστρεψε στην Αλβανία. Αν και η εκπαίδευσή του ήταν στη λογοτεχνία, έκανε καριέρα ως ιστορικός κατά τη διάρκεια της σοσιαλιστικής περιόδου στην Αλβανία. Ήταν μέλος και πρόεδρος της Ακαδημίας Επιστημών της Αλβανίας.
Πολιτιστική Κληρονομιά της Σερβίας

Η Πολιτιστική Κληρονομιά της Σερβίας (σερβικά: "Културна добра Србийе") αντιπροσωπεύει το σύνολο της εθνικής πολιτιστικής κληρονομιάς στη Σερβία (συμπεριλαμβανομένου του Κοσσυφοπεδίου), όπως ορίζεται από το νόμο της Σερβίας για τα πολιτιστικά αγαθά. Μερικά από τα μνημεία εθνικής κληρονομιάς στη Σερβία είναι επίσης μνημεία παγκόσμιας κληρονομιάς της ΟΥΝΕΣΚΟ.

* Cultural Monuments list at sanu.ac.rs
Hardstyle

Το Hardstyle είναι ένα κατά κύριο λόγο Ολλανδικό είδος ηλεκτρονικής χορευτικής μουσικής που αναμειγνύει επιρροές από techno και Hardcore μουσική . Το Early Hardstyle δανείστηκε από το hardcore την παραμορφωμένη με overdive και συμπιεσμένη με κομπρέσορα μπότα, όμως περιορίζοντας την διάρκεια της συνήθως και συνοδεύοντας την με έντονα (fade in) "αναποδογυρισμένα μπάσα" που συνοδεύουν το ρυθμό ενώ πολύ από τους πρώιμους καλλιτέχνες hardstyle μπορεί να περιορίζουν την αλλαγή νότας στα μπάσα και να κρατάνε σταθερή μπότα ή να κάνουν αλλαγή της χροιάς του μπάσου μέσα στην ίδια αξία με αυτοματισμό. Οι μπότες καθεαυτές δεν πιτσάρονται συνήθως στο πρώτο hardstyle σε αντίθεση με την hardcore. Το Hardstyle χρησιμοποιεί επίσης σκληρά και παραμορφωμένα synths, ξεκούρδιστους και στρεβλωμένους ήχους που συνοδεύουν τα κύρια όργανα και σε πολλά μοντέρνα hardstyle τραγούδια ενσωματώνεται επίσης η ποίηση και η αφήγηση της ιστορίας μέσα στη μουσική όπως επίσης και ατάκες από ταινίες πράγμα πολύ συχνό και στην hardcore. 

Η φυσική εξέλιξη της μουσικής έχει δημιουργήσει μια πιο γλυκιά πλευρά της hardstyle με την πάροδο του χρόνου. Αυτό που κάποτε ήταν ένα πολύ σκοτεινό, δυναμικό και βαρύ είδος άρχισε να ενσωματώνει απλίφτινγκ στοιχεία και μελωδίες που μοιάζουν με της trance. Οι σύγχρονες μπότες αποτελούνται από στρώσεις πρίμων και μπάσων ήχων δημιουργώντας ένα παχύτερο και πληρέστερο ήχο σε μεγαλύτερο φάσμα συχνοτήτων. Κατά τα μέσα έως τα τέλη της δεκαετίας του 2000, το pitching έγινε δημοφιλές και στην hardstyle, χρησιμοποιώντας συχνά τη μπότα ως μπάσο όπως η hardcore. Όλα αυτά έχουν οδηγήσαν στο να γίνει πιο προσιτό άκουσμα και η δημοτικότητα αυξήθηκε. Πολλοί καλλιτέχνες της hardcore παράγουν επίσης hardstyle κομμάτια, ενώ πολλά σε πιο καινούριο στυλ κομμάτια γράφονται σε ελλιπή μέτρα (για παράδειγμα, παλαιότερα έργα των Headhunterz και Noisecontrollers). 

Το Hardstyle έχει επίσης επηρεάσει και άλλες μορφές ηλεκτρονικής χορευτικής μουσικής, και ιδιαίτερα την Big Room, που μοιάζει στους ήχους τη δομή, ρυθμούς, και αργότερα υιοθέτησε τις αλλαγές νότας στην μπότα.
Σαμπιχά Κασιμάτι

Η Σαμπιχά Κασιμάτι (αλβανικά: "Sabiha Kasimati", Αδριανούπολη, Οθωμανική Αυτοκρατορία, 1912 - Μενίκ, Αλβανία, 1951) ήταν Αλβανίδα καθηγήτρια βιολογίας και ιχθυολόγος, η οποία αναφέρεται ως μια από τις πρώτες γυναίκες επιστήμονες στην Αλβανία. Εκτελέστηκε στις αρχές του 1951 μαζί με άλλες 21 προσωπικότητες από το καθεστώς Χότζα μετά τη βομβιστική επίθεση εναντίον της σοβιετικής πρεσβείας στα Τίρανα. Η υστεροφημία της αποκαταστάθηκε επισήμως το 1991 μετά από σχετική απόφαση του ανωτάτου δικαστηρίου της χώρας.
Σουλεϊμάν Σελίμ Εφέντι

Ο Ηγεμόνας Σουλεϊμάν Σελίμ Εφέντι (Οθ. Τούρκικα:الأمير سليم أفندي سليمان) (Τούρκικα: "Şehzade Süleyman Selim Efendi", 12 Ιανουαρίου 1861 - 16 Ιουνίου 1909) ήταν γιος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο Σουλεϊμάν Σελίμ γεννήθηκε στις 12 Ιανουαρίου 1861 στην Κωνσταντινούπολη, και ήταν γιος του σουλτάνου Αμπντούλ Μετζίτ Α΄ και της δέκατης τρίτης συζύγου του Αϊσέ Σερφιράζ Χανιμεφέντι. Ήταν δεύτερος στον θρόνο κατά την διάρκεια της βασιλείας του Μεχμέτ Ε΄.
Ο Σουλεϊμάν Σελίμ παντρεύτηκε τέσσερις φορές:
*την Φιλισάν Καντινεφέντι (1869-1947), απέκτησαν:
**τον Ηγεμόνα Αμπντουλχαλίμ Εφέντι (1894-1926)
*την Εμινέ Τσαντάν Καντινεφέντι 
*την Φατιμά Καντινεφέντι (1871 - 1932)
*την Αϊσέ Τάρζανταρ Καντινεφέντι (1880 - 1958), απέκτησαν:
**την Εμινέ Νατσιγιέ Σουλτάν (1896-1957)
**τον Ηγεμόνα Μεχμέτ Σεραφεντίν Εφέντι (1904-1966)

Πέθανε στις 16 Ιουνίου 1909 στην Κωνσταντινούπολη σε ηλικία 48 ετών.
Unibank

Η Unibank SA είναι μολδαβική τράπεζα, ιδρυθείσα το 1993.
Victoriabank

Η B.C. «Victoriabank» S.A. αποτελεί την πρώτη εμπορική τράπεζα της Μολδαβίας, με έτος ίδρυσης το 1989 και έδρα το Κισινάου.
Μεγαθήριο

411 x 599px|μικρογραφία|Αναπαράσταση

Μεγαθήριο (από τις λέξεις «μέγας» και «θηρίο») ονομάζεται ένα γένος γιγαντιαίων εδαφόβιων βραδυπόδων, που κατοικούσε στην νότια Αμερική, και έζησε από τον Πλειόκαινο έως Πλειστόκαινο. Ελάχιστα είδη χερσαίων ζώων ξεπερνούσαν σε μέγεθος τα ζώα αυτό. 

Το γένος ανακαλύφθηκε το 1788 στην Αργεντινή. Ο Ζωρζ Κυβιέ μελέτησε τα μεγαθήρια και απέδειξε ότι επρόκειτο για βραδύποδες.
Surface Hub

Το Surface Hub είναι ένα εμπορικό σήμα διαδραστικού πίνακα που αναπτύχθηκε και διατέθηκε στο εμπόριο από τη Microsoft, ως μέρος της οικογένειας Microsoft Surface. Ο επιφανειακός διανομέας είναι μια συσκευή τοποθέτησης στον τοίχο ή σε ρολό, η οποία διαθέτει είτε μια οθόνη αφής μήκους 10 ιντσών (140 cm) 1080p είτε μια οθόνη αφής 4K 120 Hz 84 ιντσών (210 cm) με δυνατότητα πολλαπλής αφής και πολλαπλών στυλό, το λειτουργικό σύστημα των Windows 10. [3] Οι συσκευές προορίζονται για επιχειρήσεις [4] για χρήση ενώ συνεργάζονται και τηλεδιάσκεψη.

Κατηγορία:Microsoft
Ουγγρικό Κόμμα του Σκύλου με τις Δύο Ουρές

Το Ουγγρικό Κόμμα του Σκύλου με τις Δύο Ουρές (, σύντμηση: ΟυΚΣ2Ο) είναι ένα σατιρικό πολιτικό κόμμα στην Ουγγαρία. Ιδρύθηκε το 2006 στη Σέγκεντ, και καταχωρήθηκε στον επίσημο κατάλογο πολιτικών κομμάτων το 2014. Το κόμμα ξεχωρίζει από τις δραστηριότητές του στις τέχνες του δρόμου, τα γκράφιτι, τα στένσιλ και τις διάφορες αφίσες που διακωμωδούν την πολιτική ελίτ.
Τζένη Ιωακειμίδου

Η Τζένη Ιωακειμίδου (γεν. 28 Ιουνίου 1977) είναι Ελληνίδα ηθοποιός και παρουσιάστρια.
Τσανάν Νταγντεβιρέν

Η Τσανάν Νταγντεβιρέν (τουρκικά: "Canan Dağdeviren", 4 Μαΐου 1985) είναι Τουρκάλα φυσικός και ακαδημαϊκός και κατέχει τη θέση του βοηθού καθηγητή στο Τεχνολογικό Ινστιτούτο Μασαχουσέτης (ΜΙΤ). Γεννήθηκε στην Κωνσταντινούπολη και είναι η μεγαλύτερη από τα αδέλφια της. Άρχισε την πρωτοβάθμια εκπαίδευσή της στο Ιζμίτ, και την τελείωσε στην Άδανα, όταν η οικογένειά της αναγκάστηκε να φύγει το 1999 από το Ιζμίτ λόγω του καταστροφικού σεισμού που σημειώθηκε εκεί. Από πολύ μικρή ηλικία ένιωσε έλξη για τις επιστήμες. Εμπνεύσεις της ήταν ένα βιβλίο με τη ζωή της Μαρία Κιουρί που της έδωσε ο πατέρας της, αλλά και ο πρόωρος θάνατος του παππού της (28 ετών από ανακοπή καρδιάς), όπου υποσχέθηκε στον εαυτό της, να φτιάξει ένα μηχάνημα να παρακολουθεί τέτοιες καταστάσεις. 

Αργότερα παρακολούθησε μηχανική φυσική στο Hacettepe University στην Άγκυρα, όπου αποφοίτησε το 2007. Κατόπιν πήρε το Μάστερ Επιστημών στο Sabancı University, στην Κωνσταντινούπολη, ενώ εκείνη την περίοδο κέρδισε και υποτροφία να σπουδάσει στις Ηνωμένες Πολιτείες. Εκεί ασχολήθηκε περισσότερο με την επιστήμη των υλικών και τη μηχανική. Τον Αύγουστο του 2014 έλαβε και το διδακτορικό της, συνεργαζόμενη με τον καθηγητή Τζον Α. Ρότζερς. Ακολούθως έγινε μέλος της νεανικής ερευνητικής ομάδας της Κοινότητας του Χάρβαρντ, και έγινε ο πρώτος Τούρκος που το καταφέρνει αυτό, όπως επίσης και στη μετα-διδακτορική ερευνητική ομάδα του MIT, όπου εκεί συνεργάστηκε με τον καθηγητή Ρόμπερτ Σ. Λάνγκερ. 

Εκείνη την περίοδο ή και λίγο αργότερα ξεκίνησαν τα επιστημονικά πρότζεκτ και οι δημοσιεύσεις, ένα από τα πιο γνωστά της είναι το YellowBox, όπου είναι ένα δωμάτιο με ξεχωριστό περιβάλλον για την επιστημονική έρευνα. Το 2015, το ΜΙΤ, την συμπεριέλαβε μέσα στους 35 (κάτω των 35) καινοτόμων επιστημών, ενώ την ίδια χρονιά το περιοδικό "Forbes", τη συμπεριέλαβε ανάμεσα στους 30 Καλύτερους - Κάτω των 30 - Επιστήμονες. Οι τιμές και οι βραβεύσεις διαδέχτηκαν η μία την άλλη, σε διεθνές επίπεδο, την επόμενη χρονιά. Η Νταγντεβιρέν έχει επίσης συγγράψει και πολλά άρθρα επιστημονικά σε διάφορες εφημερίδες και περιοδικά, ενώ έχει και το δικό της blog.
Αλεξανδροκόλακες

Ο Μέγας Αλέξανδρος, όταν επέστρεψε από τις Ινδίες στα Σούσα, έκανε διπλούς γάμους το 324 π.Χ.: Νυμφεύθηκε την κόρη του Δαρείου Στάτειρα Β΄ και την κόρη του βασιλιά Αρταξέρξη Γ΄ της Περσίας Παρυσάτιδα. Ταυτοχρόνως πάντρεψε τις κόρες των Περσών αρχόντων με στρατηγούς και άλλους αξιωματικούς του. Στους γάμους αυτούς, συνολικά ενενήντα τον αριθμό, ο Αλέξανδρος διοργάνωσε γιορτές, στις οποίες έλαβαν μέρος αυλητές, κιθαριστές, ηθοποιοί και άλλοι, που τους έλεγαν χλευαστικά «Διονυσοκόλακες». Από τότε όλοι αυτοί οι αυλητές, ηθοποιοί, κλπ. ονομάστηκαν «Αλεξανδροκόλακες», σαν να έγινε θεός τους ο Αλέξανδρος με τα δώρα που τους προσέφερε.
Φαραφανγκάνα

Η Φαραφανγκάνα ("Farafangana") είναι πόλη στη νοτιοανατολική ακτή της Μαδαγασκάρης, πρωτεύουσα της περιφέρειας Ατσίμο-Ατσινανάνα. Ο πληθυσμός της είναι 24.252 κάτοικοι.
Κσίστοφ Λαβρινόβιτς

Ο Κσίστοφ Λαβρινόβιτς (λιθουανικά:"Kšyštof Lavrinovič", πολωνικά:"Krzysztof Ławrynowicz", γενν. την 1η Νοεμβρίου 1979) είναι Λιθουανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για την ΜΚ Βίτις.
Ματέο Αλεμάν

Ο Ματέο Αλεμάν υ δελ Νέρο ("Mateo Alemán y del Nero", Σεπτέμβριος 15471617;) ήταν Ισπανός μυθιστοριογράφος και φιλόλογος.
Γεράσιμος Σέρβος

Ο Γεράσιμος Σέρβος (1819 - 1900) ήταν Έλληνας πολιτικός.
Γεώργιος Μίλησης

Ο Γεώργιος Μίλησης (1824 - 1898) ήταν Έλληνας πολιτικός.
Βασίλειος Σαπουντζάκης

Ο Βασίλειος Σαπουντζάκης (1811 - 1901) ήταν Έλληνας αξιωματικός του στρατού.
Υποχλωριώδες νάτριο

Το Υποχλωριώδες νάτριο είναι μια χημική ένωση με τύπο NaClO, ευρέως διαδεδομένη με την εμπορική ονομασία "χλωρίνη".
Μιγέλ Αλεμάν

Ο Μιγέλ Αλεμάν Βαλντές ("Miguel Alemán Valdés", 29 Σεπτεμβρίου 1900 – 14 Μαΐου 1983) ήταν Μεξικανός πολιτικός, που διετέλεσε Πρόεδρος του Μεξικού επί μία πλήρη θητεία, από το 1946 έως το 1952. Υπήρξε ο πρώτος μη στρατιωτικός πρόεδρος μετά από σειρά επαναστατών στρατηγών. Η προεδρία του χαρακτηρίσθηκε από ταχεία εκβιομηχάνιση της χώρας, αποκαλούμενη συχνά και «Μεξικανικό Θαύμα», αλλά και από τον μεγάλο προσωπικό πλουτισμό του ίδιου και των συνεργατών του. Ο Αλεμάν Βαλντές ήταν ο πρώτος από μια νέα γενιά Μεξικανών ηγετών, που δεν είχε συμμετάσχει άμεσα στη Μεξικανική Επανάσταση, και πολλοί υπουργοί του ήταν επίσης νέοι στην ηλικία, μορφωμένοι και μη στρατιωτικοί, φίλοι του από τα φοιτητικά του χρόνια.
Κομμουνιστικό Κόμμα Μολδαβίας

Το Κομμουνιστικό Κόμμα Μολδαβίας (ρουμανικά: "Partidul Comunist al Moldovei" ή "PCM", μολδαβικά κυριλλικά: "Партидул Комунист ал Молдовей", ρωσικά: "Коммунистическая партия Молдавии") ήταν το κυρίαρχο και μοναδικό νόμιμο πολιτικό κόμμα στη Μολδαβική ΣΣΔ, καθώς και ένα εκ των, συνολικά, δεκαπέντε εθνικών δημοκρατικών κομμάτων τα οποία ήσαν συνιστώσες του Κομμουνιστικού Κόμματος της Σοβιετικής Ένωσης (CPSU) έως και την πτώση της Σοβιετικής Ένωσης το 1991. Κατά τη διάρκεια του Β΄ Παγκοσμίου Πολέμου, αποτέλεσε την κινητήρια δύναμη της μολδαβικής εθνικής αντίστασης ενάντια στην κατοχή της χώρας από τις Δυνάμεις του Άξονα.

Η περίοδος της Περεστρόικα, κατά τη διάρκεια της οποίας το κόμμα σταδιακά αποδυναμώθηκε, σημαδεύτηκε, μεταξύ άλλων, από τις ταραχές του Νοεμβρίου του 1989. Στις 16 Νοεμβρίου 1989, ως συνέπεια των ταραχών, ο ηγέτης του κόμματος, Σεμιόν Γκρόσου, αντικαταστάθηκε από τον Πέτρου Λουτσίνσι.

Στις 27 Αυγούστου 1991, η Μολδαβία προχώρησε στη διακήρυξη της ανεξαρτησίας της, ενώ, παράλληλα, η Μολδαβική Σοβιετική Σοσιαλιστική Δημοκρατία διαλύθηκε. Ολίγον καιρό αργότερα, το Κομμουνιστικό Κόμμα τέθηκε εκτός νόμου, παράλληλα με αριθμό άλλων κομμουνιστικής πολιτικής ιδεολογίας οργανώσεων. Στις 7 Σεπτεμβρίου του ιδίου έτους, το Κοινοβούλιο της Μολδαβίας προχώρησε σε άρση της απαγόρευσης η οποία είχε επιβληθεί σε κομμουνιστικού χαρακτήρα δραστηριότητες.
Χουάν Φερνάντο Κιντέρο

Ο Χουάν Φερνάντο Κιντέρο ("Juan Fernando Quintero", 18 Ιανουαρίου 1993) είναι Κολομβιανός ποδοσφαιριστής ο οποίος αγωνίζεται ως επιθετικός μέσος για τη Ρίβερ Πλέιτ και την εθνική Κολομβίας. Το μέγεθός του και ο τρόπος παιχνιδιού, καθώς και το αριστερό του πόδι, έχουν οδηγήσει σε συγκρίσεις με τον Λιονέλ Μέσι.

Το 2012 ο Κιντέρο είχε αρχίσει ήδη να τραβάει τα βλέμματα, όταν αγωνιζόταν με την Ιταλική Πεσκάρα. Το 2013 αποκτήθηκε από την Πόρτο για 5 εκατομμύρια ευρώ. Τη σαιζόν 2015-16 δόθηκε δανεικός στη Σταντ-Ρενναί, έπειτα στην Ιντεπεντιέντε Μεδεγίν και εν τέλη στην Ρίβερ Πλέιτ. Η Ρίβερ Πλέιτ τον απέκτησε το 2019 για 3,5 εκατομμύρια ευρώ.

Ο Κιντέρο εκπροσωπεί την εθνική Κολομβίας από το 2012. Στο πρωτάθλημα νέων Νοτίου Αμερικής το 2013 οδήγησε την Κολομβία στον τρίτο της τίτλο και ψηφίστηκε καλύτερος παίκτης του τουρνουά. Ο Κιντέρο ήταν μέλος της αποστολής της Κολομβίας στο Μουντιάλ 2014, όπου σκόραρε εναντίον της Ακτής Ελεφαντοστού στους ομίλους. Στο Μουντιάλ του 2018 σκόραρε εναντίον της Ιαπωνίας, και έγινε ο πρώτος Κολομβιανός ο οποίος σκόραρε σε δύο Μουντιάλ.
Κωνσταντίνος Κοσσονάκος

Ο Κωνσταντίνος Κοσσονάκος (1843 - 1910) ήταν Έλληνας πολιτικός.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1970

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 1970 ήταν η 14η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Χρήστος Χριστοδουλάτος και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.
Ματθίλδη της Γαλλίας

Η Ματθίλδη της Γαλλίας (943 - 26 Νοεμβρίου 981/982) από την Δυναστεία των Καρολιδών ήταν βασίλισσα της Βουργουνδίας (964 - 982) με τον γάμο της με τον Κορράδο Α΄ της Βουργουνδίας. Η Ματθίλδη ήταν κόρη του Λουδοβίκου Δ΄ της Γαλλίας βασιλιά στην Δυτική Φραγκία και της συζύγου του Γκερμπέργκας, αδελφής του Όθων Α΄ της Αγίας Ρωμαϊκής Αυτοκρατορίας. Την εποχή που γεννήθηκε η αυτοκρατορική εξουσία των Καρολιδών είχε εξασθενήσει σημαντικά, ο Λουδοβίκος Δ΄ προσπάθησε να ενισχύσει την εξουσία της με τον γάμο της με μια πανίσχυρη πριγκίπισσα από την Γερμανία. Οι βασικότεροι αντίπαλοι του ήταν το Δουκάτο της Νορμανδίας και ο Ροβερτίδης πρίγκιπας Ούγος ο Μέγας.

O αδελφός της Ματθίλδης Λοθάριος της Γαλλίας ανέβηκε στον θρόνο των Δυτικών Φράγκων σε ηλικία 13 ετών (954), η μητέρα τους ήταν κηδεμόνας και αντιβασιλιάς. Η Ματθίλδη παντρεύτηκε τον Κορράδο μέλος του Οίκου των Γουέλφων που κυβερνούσε από το 937 το Βασίλειο της Αρλ στην Βουργουνδία. Ο Λοθάριος αναζήτησε την υποστήριξη του θείου του Όθων Α΄ που είχε παντρευτεί την αδελφή του Λοθάριου Αδελαΐδα της Ιταλίας. Ο γάμος έφερε στον βασιλιά προίκα από την Ματθίλδη την πόλη Βιέν την οποία της κάνει δώρο ο αδελφός της Λοθάριος.
Βίλχελμ Κιντσλ

Ο Βίλχελμ Κιντσλ (17 Ιανουαρίου 1857 - 3 Οκτωβρίου 1941 ) ήταν Αυστριακός συνθέτης.
Πύλη Σαιν-Μαρτέν

Η Πύλη Σαιν-Μαρτέν (γαλλικά: La Porte Saint-Martin) είναι ένα μνημείο του Παρισιού, το οποίο βρίσκεται στο 10ο διαμέρισμα του Παρισιού, στη θέση μιας πύλης του παλιού τείχους του Καρόλου Ε'.

Κατασκευάστηκε το 1672 σε ανάμνηση των στρατιωτικών νικών του Λουδοβίκου ΙΔ'.

Η Πύλη Σαιν-Μαρτέν είναι καταχωρημένη ως ιστορικό μνημείο από το 1862.
Ιβάν Ρέγκεν

Ο Ιβάν Ρέγκεν (Ivan Janez Regen),(9 Δεκεμβρίου 1868 - 27 Ιουλίου 1947) ήταν Σλοβένος βιολόγος, γνωστός για τις μελέτες του στον τομέα της βιοακουστικής.
Ναάμα

Η Ναάμα (αραβικά: ) είναι κοινότητα στην ομώνυμη επαρχία της Αλγερίας, της οποίας είναι πρωτεύουσα. Βρίσκεται στο βορειοδυτικό άκρο της χώρας, σε απόσταση περίπου 500 χλμ. από την πρωτεύουσα Αλγέρι. Σύμφωνα με την απογραφή του 2008 έχει 16.251 κατοίκους.
Μαριακέρκε

Η Μαριακέρκε είναι μία πόλη στην βέλγικη επαρχία της Ανατολικής Φλάνδρας. Είναι μέρος της αστικής περιοχής της Γάνδης.
Άλκης Παναγιωτίδης

Ο Άλκης Παναγιωτίδης (γεν. 1948) είναι Έλληνας ηθοποιός.
Σέλι-Αν Φρέιζερ-Πράις

Η Σέλι-Αν Φρέιζερ-Πράις (γεν. "Φρέιζερ", 27 Δεκεμβρίου 1986) είναι Τζαμαϊκανή αθλήτρια των δρόμων ταχύτητας. Γεννημένη στο Κίνγκστον, είναι η δύο φορές Ολυμπιονίκης (2008, 2012) στα 100 μέτρα, καθώς και η εννιά φορές χρυσή μεταλλιούχος σε Παγκόσμιο Πρωτάθλημα.
Αζίνγκο

Η Αζίνγκο ("Azingo") είναι λίμνη κοντά στις ακτές της Γκαμπόν, πολύ κοντά στην πόλη Λαμπαρενέ. Στην περιοχή παρά τη δυτική όχθη της Αζίνγκο κατοικούν οι φυλές ιθαγενών Μποκότα και Ουρούγκου, στην περιοχή νοτίως της λίμνης η φυλή Μπακουελέ, ενώ βορείως της λίμνης, γύρω από τον ποταμό Ογκοουέ, κατοικεί η φυλή Αντγιούμπα ("Adyumba") ή Ατζυμπά ("Adjumba") κατά τους Γάλλους αποικιοκράτες.

Η λίμνη Αζίνγκο περιβάλλεται από το πυκνό τροπικό δάσος. Το μέγιστο μήκος της είναι 28 χιλιόμετρα και το μέγιστο πλάτος της 12 χιλιόμετρα. Η λίμνη δέχεται νερά της λεκάνης απορροής του μεγάλου ποταμού Ογκοουέ (του τέταρτου μεγαλύτερου ολόκληρης της Αφρικής), στον οποίο καταλήγουν μέσω παραποτάμων του που ξεκινούν από τη λίμνη Αζίνγκο. Επιπλέον, η λίμνη συνδέεται με τον ποταμό Ογκοουέ με διώρυγα πλωτή για ποταμόπλοια μέσου εκτοπίσματος.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 2018

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 2018 ήταν η 61η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στο Βυζαντινό Αθλητικό Κέντρο (Β.Α.Κ.), στον Άλιμο από το Σάββατο 3 έως και την Κυριακή 4 Μαρτίου του 2018. 

Το πρωτάθλημα φιλοξενήθηκε στο Βυζαντινό Αθλητικό Κέντρο έπειτα από 6 χρόνια. Διεξήχθησαν τα αγωνίσματα απλό ανδρών, απλό γυναικών, διπλό ανδρών και διπλό γυναικών.

Ο Κωνσταντίνος Κωνσταντινόπουλος του Παναθηναϊκού Α.Ο. και η Κατερίνα Τόλιου του Δ.Α.Ο. Ταύρου αναδείχθηκαν πρωταθλητές Ελλάδος στο απλό.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 2017

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 2017 ήταν η 60η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στην ομοσπονδιακή αίθουσα STIGA του Σταδίου Ειρήνης και Φιλίας, στον Πειραιά από το Σάββατο 4 έως και την Κυριακή 5 Μαρτίου του 2017. Διεξήχθησαν τα αγωνίσματα απλό ανδρών, απλό γυναικών, διπλό ανδρών και διπλό γυναικών.

Ο Τάσος Ρηνιώτης του Ολυμπιακού Σ.Φ.Π. και η Χριστίνα Φίλη του Δ.Α.Ο. Ταύρου αναδείχθηκαν πρωταθλητές Ελλάδος στο απλό.
Μπέτυ Βαλάση

Η Μπέτυ Βαλάση (1937) είναι Ελληνίδα ηθοποιός του θεάτρου, του κινηματογράφου και της τηλεόρασης.
Βίκτορ Μόουζες

Ο Βίκτορ Μόουζες (12 Δεκεμβρίου 1990) είναι Νιγηριανός ποδοσφαιριστής ο οποίος αγωνίζεται ως πλάγιος μέσος για την Ίντερ Μιλάνου, δανεικός από την Τσέλσι, και την εθνική ομάδα της Νιγηρίας.

Ο Μόουζες ξεκίνησε τη καριέρα του από την Κρύσταλ Πάλας, πριν τραβήξει την προσοχή της Γουίγκαν Αθλέτικ, με την οποία πραγματοποίησε το ντεμπούτο του στη Πρέμιερ Λιγκ το 2010. Μετά από δύο χρόνια, μετά από συνεχή βελτίωση, πήρε μεταγραφή για την Τσέλσι το καλοκαίρι του 2012. Αν και την πρώτη του σαιζόν πέτυχε δέκα γκολ σε όλες τις διοργανώσεις, τη δεύτερη χρονιά του δόθηκε δανεικός στη Λίβερπουλ, την τρίτη στη Στόουκ Σίτι και την τέταρτη στη Γουέστ Χαμ. Το 2019 δόθηκε δανεικός στη Φενέρμπαχτε.

Γεννημένος στη Νιγηρία, ο Μόουζες αγωνίστηκε με τις νεανικές ομάδες της Αγγλίας στα Κ-16, Κ-17, Κ-19 και Κ-21, αλλά επέλεξε να εκπροσωπήσει την εθνική ενηλίκων της Νιγηρίας. Έχει 38 συμμετοχές με το εθνόσημο της Νιγηρίας από το 2012 μέχρι το 2018, σκοράροντας 12 τέρματα και αγωνίστηκε στο κύπελλο εθνών Αφρικής το 2013, το οποίο κατέκτησε, καθώς και στα Μουντιάλ 2014 και 2018, μετά από το οποίο αποσύρθηκε από την εθνική.
Βάλον Μπεχράμι

Ο Βάλον Μπεχράμι (19 Απριλίου 1985) είναι Ελβετός διεθνής ποδοσφαιριστής αλβανικής-κοσοβαρικής καταγωγής, ο οποίος αγωνίζεται ως μέσος με τη Τζένοα.

Ο Μπεχράμι ξεκίνησε την επαγγελματική καριέρα από τη Λουγκάνο το 2002 και την επόμενη χρονιά πήρε μεταγραφή για την ιταλική Τζένοα, ενώ την επόμενη χρονιά δόθηκε δανεικός στη Βερόνα. Το 2005 αποκτήθηκε από τη Λάτσιο σε καθεστώς συνιδιοκτησίας για 2,7 εκατομμύρια. Το 2008 αποκτήθηκε από τη Γουέστ Χαμ έναντι 5 εκατομμυρίων λιρών. Στη συνέχεια αποκτήθηκε από τη Φιορεντίνα, τη Νάπολη, το Αμβούργο, τη Γουότφορντ, την Ουντινέζε και τη Σιόν.

Ο Μπεχράμι πραγματοποίησε το ντεμπούτο του με την εθνική ομάδα της Ελβετίας το 2005 και έκτοτε έχει 83 συμμετοχές με το εθνόσημο και έχει σκοράρει δύο φορές. Ήταν μέλος της αποστολής της Ελβετίας σε τέσσερα παγκόσμια κύπελλα και στα Euro 2008 και Euro 2016. Είναι ο πρώτος παίκτης ο οποίος έχει αγωνιστεί για την Ελβετία σε τέσσερα συνεχόμενα Μουντιάλ.
Αντμίρ Μεχμέντι

Ο Αντμίρ Μεχμέντι (16 Μαρτίου 1991) είναι Ελβετός ποδοσφαιριστής αλβανικής καταγωγής ο οποίος αγωνίζεται ως επιθετικός για τη Βόλσμπουργκ και την εθνική ομάδα της Ελβετίας.

Ο Μεχμέντι ξεκίνησε την επαγγελματική του καριέρα από την Ζυρίχη το 2008, στην οποία παρέμεινε μέχρι το 2012, οπότε και αποκτήθηκε από τη Δυναμό Κιέβου, αλλά τη δεύτερη χρονιά στην ομάδα δόθηκε δανεικός στη Φράιμπουργκ, η οποία τον απέκτησε για 6 εκατομμύρια ευρώ. Έπειτα αποκτήθηκε από τη Μπάγερν Λεβερκούζεν, με την οποία αγωνίστηκε για τρεις σαιζόν και έπειτα αποκτήθηκε από τη Βόλσμπουργκ για 8 εκατομμύρια ευρώ.

Ο Μεχμέντι πραγματοποίησε το ντεμπούτο του με την εθνική ομάδα της Ελβετίας το 2011 και έκτοτε έχει 65 συμμετοχές και 9 τέρματα με το εθνόσημο της Ελβετίας. Ήταν μέλος της ομάδας που εκπροσώπησε την Ελβετία στο Μουντιάλ 2014 και στο Euro 2016, σκοράροντας μία φορά σε κάθε διοργάνωση.
Χάρις Σεφέροβιτς

Ο Χάρις Σεφέροβιτς (γενν. 22 Φεβρουαρίου 1992) είναι Ελβετός ποδοσφαιριστής, βοσνιακής καταγωγής, ο οποίος αγωνίζεται ως επιθετικός για την Μπενφίκα και την εθνική ομάδα της Ελβετίας.

Ο Σεφέροβιτς πραγματοποιήσε το επαγγελματικό του ντεμπούτο από την Γκράσχοπερς το 2009 και λίγο αργότερα αποκτήθηκε από τη Φιορεντίνα. Όμως το μεγαλύτερο τμήμα της πορείας του με τη Φιορεντίνα το περάσε δανεικός, όπως με τη Νοβάρα, και το 2013 αποκτήθηκε από τη Ρεάλ Σοσιεδάδ για 2 εκατομμύρια ευρώ. Μετά από ένα χρόνο αποκτήθηκε από την Άιντραχτ Φραγκφούρτης, με την οποία πέρασε τρεις σαιζόν πριν μεταγραφεί στην Μπενφίκα με πενταετές συμβόλαιο.

Σε επίπεδο εθνικών ομάδων, ο Σεφέροβιτς πραγματοποίησε το ντεμπούτο του το 2013 και ήταν μέλος της αποστολής της εθνικής Ελβετίας στα Μουντιάλ 2014 και 2018 και στα Euro 2016 και 2020. Συνολικά έχει 74 συμμετοχές με το εθνόσημο και έχει σημειώσει 21 τέρματα.
Τζαμπαττίστα Μποντόνι

Ο Τζαμπαττίστα Μποντόνι ("Giambattista Bodoni", 26 Φεβρουαρίου 1740 – 30 Νοεμβρίου 1813) ήταν Ιταλός τυπογράφος, σχεδιαστής τυπογραφικών στοιχείων, χαράκτης και εκδότης στην Πάρμα.

Ο Μποντόνι γεννήθηκε στο Σαλούτσο. Μαζί με τον Φιρμέν Ντιντό εξέλιξε μια γραμματοσειρά που ονόμασε «Modern», στην οποία τα γράμματα έχουν μια ισχυρή αντίθεση ανάμεσα στο χονδρό και στο λεπτό μέρος των γραμμών τους. Ο Μποντόνι σχεδίασε πολλά τυπογραφικά στοιχεία, το καθένα σε μεγάλη ποικιλία μεγεθών. Θαυμάζεται ακόμα περισσότερο για τη σύνθεση σελίδων, καθώς το ευρύ φάσμα μεγεθών τυπογραφικών στοιχείων που δημιούργησε του έδωσε την ευχέρεια να συνθέτει τις σελίδες του με τη μέγιστη δυνατή ποικιλία διαστημάτων μεταξύ των γραμμάτων. Συνήθως άφηνε πλατιά περιθώρια στα κείμενα, όπως και ο Μπάσκερβιλ, και έβαζε ελάχιστη διακόσμηση ή εικονογράφηση.

100px|thumb|αριστερά|Προσωπογραφία του Μπονόνι (περ. 1805-1806) από τον Τζουζέππε Λουκατέλλι, Μουσείο Glauco Lombardi στην Πάρμα

Ο Μποντόνι πέτυχε ένα άνευ προηγουμένου επίπεδο τεχνικής λεπτότητας, κάτι που του επέτρεψε να αναπαράγει πιστά γραμματοσειρές με πολύ λεπτές γραμμές. Πολύ γνωστά ήταν τα σχέδια ψευδοκλασικών γραμματοσειρών του, όπως και οι εξαιρετικά στιλιζαρισμένες εκδόσεις, που κάποιοι θεωρούσαν καταλληλότερες «να θαυμάζονται για τα γράμματα και τη διαμόρφωση των σελίδων, παρά για να διαβάζονται». Οι εκτυπώσεις του αντανακλούσαν μια αισθητική απλού, χωρίς διακόσμηση, στιλ. Αυτό το στιλ προσέλκυσε πολλούς θαυμαστές και μιμητές, ξεπερνώντας τη δημοφιλία των δημιουργημάτων των Γάλλων τυπογράφων όπως των Φιλίπ Γκρανζάν (Philippe Grandjean ή Grandjon, 1666-1714) και Πιερ Σιμόν Φουρνιέ. Από την άλλη, μαθητές και φίλοι του Μποντόνι υπήρξαν οι Αδελφοί Αμορέττι.

Πολλές σύγχρονες αναβιώσεις των γραμματοσειρών του υπήρξαν από τον 20ό αιώνα, όλες με την ονομασία "Bodoni".

* Το «Museo Bodoniano» άνοιξε στην Πάρμα το 1963. Μοιράζεται την είσοδό του με την «Παλατινή Βιβλιοθήκη», καθώς αμφότερα στεγάζονται στο συγκρότημα του Παλάτσο ντελ λα Πιλόττα.
Τομάσο Ντίνγκλι

μικρογραφία|Ροτόντα της Μόστα,Μάλτα
Ο Τομάσο Ντίνγκλι ήταν γνωστός αρχιτέκτονας και κύριος τεχνίτης που γεννήθηκε στην πόλη Αττάρντ της Μάλτας στις 22 Δεκεμβρίου του 1951, Μια από τις πιο σημαντικές του κατασκευές είναι η ενοριακή εκκλησία στη γενέτειρα πόλη του,Αττάρντ χτισμένη το 1613 και πιθανώς μια από τις καλύτερες αναγεννησιακές εκκλησίες της χώρας. Σημαντική ήταν και η συμβολή του στην "παλιά" εκκλησία της Μπιρκιρκάρα, η οποία χτίστηκε από τον Βιτόριο Κασάρ.
Τίμο Βέρνερ

Ο Τίμο Βέρνερ (γεν. 6 Μαρτίου 1996) είναι Γερμανός ποδοσφαιριστής, ο οποίος αγωνίζεται ως επιθετικός στην Τσέλσι ΦΚ και την εθνική ομάδα της Γερμανίας.

Με το που πραγματοποίησε το επαγγελματικό του ντεμπούτο το 2013, ο Βέρνερ έγινε ο νεαρότερος παίκτης που αγωνίστηκε επαγγελματικά με την Στουτγκάρδη και έγινε και ο νεότερος σκόρερ της. Πραγματοποίησε πάνω από 100 εμφανίσεις με τη Στουτγκάρδη πριν αποκτηθεί από τη Λειψία το 2016 για δέκα εκατομμύρια ευρώ, το οποίο αποτελούσε ρεκόρ συλλόγου. Με τις δύο ομάδες, ο Βέρνερ έγινε ο νεαρότερος παίκτης ο οποίος έφτασε τις 50, 100, 150 και 200 εμφανίσεις στη Μπουντεσλίγκα, αν και δύο πρώτα ρεκόρ τα έχει σπάσει ο Κάι Χάβερτς, και είναι ο νεότερος παίκτης που σκόραρε δύο φορές σε αγώνα του γερμανικού πρωταθλήματος. Στον αγώνα κόντρα στη Μάιντς στις 24/5/2020, ο Βέρνερ έγινε πρώτος σκόρερ στην ιστορία της Λειψίας και παράλληλα έγινε ο πρώτος παίκτης ο οποίος σημείωσε δύο χατ-τρικ εναντίον της ίδιας ομάδας σε μία σαιζόν από το 1989. Ολοκλήρωσε τη σαιζόν με 28 γκολ πρωταθλήματος. Τον Ιούνιο του 2020 αποκτήθηκε από την Τσέλσι, με την μεταγραφή να έχει ισχύ από το Ιούλιο.

Ο Βέρνερ ήταν παραγωγικός σκόρερ με τις νεανικές ομάδες, όπου σκόραρε 34 φορές σε 48 εμφανίσεις. Πραγματοποίησε το ντεμπούτο του με την εθνική ομάδα το 2017 και την ίδια χρονιά βοήθησε τη Γερμανία να κατακτήσει το κύπελλο συνομοσπονδιών το 2017, όπου με τρια γκολ κατέκτησε το χρυσό παπούτσι του τουρνουά.
Αλέξανδρος Αινιάν

Ο Αλέξανδρος Αινιάν ήταν Έλληνας μαέστρος, συνθέτης και συγγραφέας (Πειραιάς, 24 Δεκεμβρίου 1908 - Αθήνα, 20 Φεβρουαρίου 1983).
Αλίνα Σάνκο

Η Αλίνα Σάνκο (γεν. 31 Δεκεμβρίου 1998) είναι Ρωσίδα μοντέλο. Είχε εκπροσωπήσει τη Ρωσία στο διαγωνισμό Miss World 2019 στο Λονδίνο και κατάφερε να προχωρήσει στο Top 12.
Μεταφερόμενη μονοσταυρία

Ψηφοδέλτιο μεταφερόμενης μονοσταυρίας από τις εκλογές για την Αυστραλιανή Γερουσία. Οι εκλογείς πρέπει να κατατάξουν [[Ψήφος με σειρά προτίμησης|κατά σειρά προτίμησης]] 1-6 τα κόμματα (που βρίσκονται πάνω από τη χοντρή μαύρη γραμμή) και 1-12 τους μεμονωμένους υποψηφίους (κάτω από τη γραμμή). Μεγάλο πλεονέκτημα της μεταφερόμενης μονοσταυρίας είναι ότι χρειάζεται μόνο ένα ψηφοδέλτιο για όλα τα κόμματα, και έτσι εξοικονομείται χρόνος.
Η Μεταφερόμενη μονοσταυρία είναι ένα εκλογικό σύστημα που βασίζεται στην αναλογική εκπροσώπηση για πολυεδρικές περιφέρειες, στο οποίο οι εκλογείς κατατάσσουν τους υποψηφίους κατά σειρά προτίμησης. Προκειμένου να εκλεγεί, ο υποψήφιος πρέπει να φτάσει ένα όριο, το οποίο καθορίζεται με μία μέθοδο ποσοστώσεων, όπως η Χάγκενμπαχ-Μπίσοφ, η Ντρουπ, ή άλλη. Ο υποψήφιος με τον μικρότερο αριθμό ψήφων αποκλείεται, και οι ψήφοι του, καθώς και οι πλεονάζοντες ψήφοι του εκλεγμένου υποψήφιου, μεταφέρονται στη 2η ή στις επόμενες προτιμήσεις των εκλογέων. Αυτή η διαδικασία μεταφοράς πλεονασμάτων και αποκλεισμού υποψηφίων συνεχίζεται μέχρι να πληρωθούν όλες οι έδρες.

Η μεταφερόμενη μονοσταυρία χρησιμοποιείται στις εκλογές για τα μέλη του Ιρλανδικού Ντάϊλ, του Μαλτέζικου Κοινοβουλίου, της Αυστραλιανής Γερουσίας, και πολλές άλλες σε όλον τον κόσμο.
Αζναούροι

Οι Αζναούροι (γεωργ. აზნაური, ορθός πληθυντικός Αζναούρνοι, აზნაურნი, ή Αζναουρεμπί, აზნაურები) ήταν μια κάστα (τάξη) Γεωργιανών ευγενών.

Η λέξη σχετίζεται με τη μεσαιωνική περσική (γραφή παχλαβί) λέξη "āzāt-ān", που σημαίνει «ελεύθερος» ή «ευγενής» και υποδηλώνει την κατώτατη τάξη ευγενών σε επιγραφή του Βασιλιά Σαπώρη Α΄ (240-270 μ.Χ.). Αποτελεί το αντίστοιχο των "Αζάτκ" των Αρμενίων. Στη γεωργιανή γλώσσα εμφανίζεται για πρώτη φορά στο "Μαρτύριο της Αγίας Σουσανίκ" (5ος αιώνας). Μεταγενέστερο χρονικό, αυτό του Λεόντι Μροβέλι (11ος αιώνας), αποδίδει την προέλευση των αζναούρνων, αλλά "και" της λέξεως, στον ημιμυθικό Γεωργιανό ηγέτη Αζών (το –"uri" είναι συνηθισμένο γεωργιανό επίθεμα), του οποίου οι χίλιοι στρατιώτες λιποτάκτησαν και ονομάσθηκαν μετέπειτα «αζναούρ(ν)οι» από τον νικηφόρο αντίπαλο του Αζών, τον Φαρνάβαζο Α΄ της Γεωργίας. Αυτή η ετυμολόγηση είναι αποδεδειγμένα ψευδής. 

Γεγονός είναι ότι οι αζναούρνοι εμφανίσθηκαν μετά τη διάδοση του φεουδαρχισμού στη Γεωργία (9ος-10ος αιώνας). Μια υψηλότερη διαστρωμάτωση ευγενών δημιουργήθηκε από τους αζναούρνους με την προσθήκη του τίτλου "didebuli" (εξελλην. "Διδεβούλοι"), δηλαδή ήταν οι αζναούρνοι που κατείχαν «ντιντέμπα», ένα υψηλό αξίωμα αυλικού. Αργότερα άρχισε να γίνεται μια πιο ξεκάθαρη διάκριση ανάμεσα σε έναν αζναούρο (όρος που σήμαινε πλέον έναν ανεξάρτητο ευγενή) και σε έναν ταβαντί ή έναν μταβαρί (πρίγκιπα της δυναστείας). Από τον 13ο αιώνα οι αζναούρνοι διεδραμάτισαν σημαντικό ρόλο στην πολιτική και εθνική ζωή της χώρας. Η εξάρτησή τους από τους ανώτερους αριστοκράτες ρυθμίσθηκε επίσημα με τον κώδικα νόμων του Βαχτάνγκ ΣΤ΄, που συντάχθηκε το 1705-1708, και με αυτό τον ρόλο συνέχισαν να έχουν ένα είδος χαλαρής εξουσίας σε μια γεωργιανή εκδοχή ("batonq’moba") της φεουδαρχίας, ακόμα και μετά την προσάρτηση της Γεωργίας από τη Ρωσική Αυτοκρατορία στις αρχές του 19ου αιώνα. Κατά τη δεκαετία του 1820 το στάτους των αζναούρνων εξισώθηκε με εκείνο των (άνευ τίτλου ευγενείας) "ντβαργιάνστβο" της Ρωσίας, και έτσι έχασαν πολλά από τα προνόμιά τους και καταργήθηκαν τα φέουδά τους. Ωστόσο, το 1850-1853 αναγνωρίσθηκαν και πάλι οι τίτλοι τους, εννοείται πάλι μέσα στο ρωσικό σύστημα ευγενείας. Αυτό είχε ως αποτέλεσμα να συνδεθούν οικονομικά και πολιτικά με τη Ρωσική Αυτοκρατορία.
Μαργαρίτα της Σουηδίας

Η Μαργαρίτα της Σουηδίας ("Margaretha av Sverige", 25 Ιουνίου 1899 - 4 Ιανουαρίου 1977) ήταν κόρη του Πρίγκιπα Καρόλου, Δούκα του Βέστεργκετλαντ.
Ανώτατο Δικαστήριο της Εσθονίας

Το Ανώτατο Δικαστήριο της Εσθονίας (εσθονικά: "Riigikohus") είναι το ανώτατο δικαστήριο της πολιτικής και ποινικής δικαιοσύνης της Εσθονίας. Αποτελεί τόσο ακυρωτικό δικαστήριο όσο και συνταγματικό δικαστήριο. Η έδρα του δικαστηρίου βρίσκεται στο Τάρτου.
Μητρόβιος

Ο Μητρόβιος (έζησε τον 1ο αιώνα π.Χ.) ήταν ηθοποιός στην Ρωμαϊκή Δημοκρατία και λέγεται ότι ήταν ο άντρας εραστής του Λέυκιου Κορνήλιου Σύλλα, του φημισμένου στρατηγού και δικτάτορα. Ο Μητρόβιος αναφέρεται δύο φορές από τον Πλούταρχο στο "Βίοι Παράλληλοι", ο οποίος αποδοκιμάζει ξεκάθαρα τη σχέση του με τον Σύλλα. Αυτά τα αποσπάσματα έχουν ως εξής. 

«Ήταν αυτή η χαλαρότητα, όπως φαίνεται, που παρήγαγε σε αυτόν [Σύλλα], μία άρρωστη τάση για ερωτική ευχαρίστηση και μία ανεξέλεγκτη απολαυστικότητα, την οποία δεν περιόρισε ακόμη και στα γηρατειά του, αλλά συνέχισε τη νεανική του αγάπη για τον Μητρόβιο, έναν ηθοποιό.» 

«Ωστόσο, παρόλο που είχε [ο Σύλλας] μία τέτοια γυναίκα στο σπίτι, συναναστρεφόταν με ηθοποιούς, αρπιστές και θεατρικούς ανθρώπους, πίνοντας μαζί τους σε καναπέδες όλη την ημέρα. Αυτοί ήταν οι άντρες που είχαν μεγαλύτερη επιρροή πάνω του τώρα: Ρόσκιος ο κωμικός, Σόρεξ ο αρχιμίμος και Μητρόβιος ο μίμος γυναικών, για τους οποίους, αν και μετά τα καλύτερα του χρόνια, συνέχισε μέχρι τέλους να είναι παθιασμένος και δεν δεχόταν αντίρρηση επ' αυτού.»
Claydee

Ο Κλέιντι Λούπα ("Klejdi Llupa", 7 Ιουνίου 1985), γνωστός καλλιτεχνικά ως Claydee Lupa και Bang La Decks, είναι αλβανικής καταγωγής μουσικός, παραγωγός και τραγουδοποιός, μεγαλωμένος στην Ελλάδα. Είναι ένας από τους πιο υποσχόμενους νέους καλλιτέχνες που εμφανίστηκαν στην ελληνική μουσική σκηνή τα τελευταία χρόνια και έχει ήδη διεθνείς επιτυχίες τόσο ως τραγουδιστής, όσο και ως παραγωγός και τραγουδοποιός. Το τραγούδι του "Mamacita Buena" έγινε το πρώτο ισπανικό ποπ τραγούδι που έλαβε περισσότερες από 27.000.000 προβολές στο YouTube μέσα σε ένα χρόνο μετά την κυκλοφορία του. Το είδος της μουσικής του είναι dance-pop, RnB και house.
Στοά Μπραντί

Η Στοά Μπραντί (γαλλικά: Passage Brady) είναι μία από τις δύο καλυμμένες εμπορικές στοές στο 10ο διαμέρισμα του Παρισιού. Κατασκευάστηκε το 1828.

Έχει καταχωρηθεί ως ιστορικό μνημείο από τις 7 Μαρτίου 2002.
Κήποι του Μπόμπολι

Οι Κήποι του Μπόμπολι είναι ιστορικό πάρκο της Φλωρεντίας. Βρίσκεται στο Ολτράρνο, στην αριστερή πλευρά του ποταμού Άρνου δίπλα στο Παλάτσο Πίττι. Το 2013 εντάχθηκε στον κατάλογο με τα μνημεία παγκόσμιας κληρονομιάς της ΟΥΝΕΣΚΟ. 

Έχει έκταση 45.000 τ.μ. και η κατασκευή του ξεκίνησε το 16ο αιώνα από τους Μεδίκους αλλά η διαμόρφωσή του συνεχίστηκε και τους επόμενους τρεις αιώνες. Άνοιξε για το κοινό το 1766. 

Στους χώρους των κήπων υπάρχουν αλέες, κρήνες και συντριβάνια και διάσπαρτα αγάλματα, που χρονολογούνται από τη ρωμαϊκή αρχαιότητα μέχρι τον 20ο αιώνα. Στους κήπους του Μπομπολι βρίσκονται επίσης το Forte di Belvedere, το Μουσείο της Πορσελάνης, το Kaffeehaus και ο Πορτοκαλεώνας του ντελ Ρόσο (La Limonaia).
Έριχ φον Στρόχαΐμ

Ο Έριχ φον Στρόχαΐμ (αυστριακά: Erich Oswald Hans Carl Maria von Stroheim) (22 Σεπτεμβρίου 1885 - 12 Μαΐου 1957) ήταν ένας αυστριακό-αμερικανός σκηνοθέτης, ηθοποιός και σεναριογράφος, γνωστός περισσότερο ως κινηματογραφικός αστέρας και avant garde, οραματιστής σκηνοθέτης της εποχής του βωβού κινηματογράφου. 
Η αριστουργηματική του προσαρμογή του βίβλιου "McTeague" του Φρανκ Νόρις,
με τίτλο "Απληστία", θεωρείται μία από τις καλύτερες και πιο σημαντικές ταινίες που έγιναν ποτέ. Μετά από συγκρούσεις με τα αφεντικά των στούντιο του Χόλιγουντ πάνω σε θέματα προϋπολογισμού και δικαιωμάτων των εργαζομένων, ο Στρόχαιμ σταματησε να εργαζεται ως σκηνοθέτης 
και στη συνέχεια ακολουθησε μια καριερα ως ηθοποιός χαρακτήρων, ιδιαίτερα στον γαλλικό κινηματογράφο. Για τις πρώτες καινοτομίες του ως σκηνοθέτη, ο Στρόχαιμ εξακολουθεί 
να αναφερεται στην ιστορία του κινηματογράφου ως ένας από τους πρώτους από τους σκηνοθέτες. 
Βοήθησε να εισαχθούν πιο εξελιγμένα πεδία και νευρικά σεξουαλικά και ψυχολογικά υπόγεια ρεύματα στον κινηματογράφο. Αγαπημένος από τους παρισινούς νεο- σουρεαλιστές σκηνοθέτες γνωστούς ως Letters, τιμάται από τον Letterist Μορίς Λεμετρ με μια ταινία αφιερωμα διαρκειας 70 λεπτών του 1979 με τίτλο "Erich von Stroheim".
Φίντες

Το Φίντες (Fidesz) είναι δεξιό εθνικό συντηρητικό κόμμα της Ουγγαρίας που ιδρύθηκε στις 30 Μαρτίου 1988. Είναι το κυβερνών κόμμα με κύριο πρόσωπο τον πρωθυπουργό Βίκτορ Όρμπαν. Τοποθετείται από πολιτικούς αναλυτές στη δεξιά ή στην ακροδεξιά λόγω της έντονης εθνικιστικής και αντιμεταναστευτικής πολιτικής που εφαρμόζει, καθώς και λόγω του αυταρχισμού του. Στηρίζει τον παραδοσιακό τρόπο ζωής, τις αξίες του έθνους, την αξιοκρατία, τον οικονομικό φιλελευθερισμό, ενώ τάσσεται υπέρ της θανατικής ποινής. Είναι, επιπλέον, σταθερά ευρωσκεπτικιστικό κόμμα.

Κατηγορία:Πολιτικά κόμματα στην Ουγγαρία
Κατηγορία:Συντηρητικά κόμματα της Ευρώπης
Angerfist

Ο Danny Masseling (γεννήθηκε 20 του Ιουνίου 1981), περισσότερο γνωστός με το καλιτεχνικό όνομα Angerfist, είναι Ολλανδός hardcore παραγωγός και DJ . 

Εκτός από το κύριο ψευδώνυμό του, παράγει επίσης μουσική για άλλα είδη με διάφορα ψευδώνυμα και είναι μέρος των ακόλουθων ομάδων: "The Supreme Team" (με Outblast, Tha Playah & Evil Activities), "Masters Elite" (με Catscan and Outblast) και "Roland & Sherman" (με Outblast). 

Κατά τη διάρκεια ζωντανών εμφανίσεων, συνοδεύεται από τον MC Prozac (Minne Roos).
Έλσα Μαρτινέλι

Η Έλσα Μαρτινέλι (ιταλικά: Elsa Martinelli), (30 Ιανουαρίου 1935 - 8 Ιουλίου 2017) ήταν Ιταλίδα ηθοποιός και μοντέλο μόδας.
Τόμας Μπέκετ

Ο Τόμας Μπέκετ, γνωστός και ως Άγιος Θωμάς του Κάντερμπερι, ή και Τόμας του Λονδίνου (21η Δεκεμβρίου, 1119 - 29 Δεκεμβρίου 1170), ήταν Αρχιεπίσκοπος του Κάντερμπερι από το 1162 μέχρι τη δολοφονία του το 1170. Αναγνωρίζεται ως άγιος και μάρτυρας από την Καθολική Εκκλησία, αλλά και από την Αγγλικανική Κοινωνία. Ήλθε σε σύγκρουση με τον Ερρίκο Β΄, βασιλιά της Αγγλίας, για τα δικαιώματα και τα προνόμια της Εκκλησίας και δολοφονήθηκε από οπαδούς του βασιλιά στον καθεδρικό ναό του Κάντερμπερι. Λίγο μετά το θάνατό του, αγιοποιήθηκε από τον Πάπα Αλέξανδρο Γ '.
Φωτεινή Δάρρα

Η Φωτεινή Δάρρα είναι Ελληνίδα τραγουδίστρια. Γεννήθηκε στη Ζάκυνθο και σπούδασε μουσική στο Εθνικό Ωδείο και ηθοποιία στη σχολή Θεοδοσιάδη.
Άννα της Σουηδίας

Η Άννα της Σουηδίας ("Anna av Sverige", 17 Μαΐου 1568 - 26 Φεβρουαρίου 1625) ήταν κόρη του Βασιλιά της Σουηδίας Ιωάννη Γ΄.
Έλλεν Φραντς

H Έλλεν Φραντς, γερμ. Ellen Franz (30 Μαΐου 1839 - 24 Μαρτίου 1923) ήταν Γερμανίδα πιανίστρια και ηθοποιός.
Αμεντέ Κομπεμάλ

Ο Αμεντέ Κομπεμάλ (Amédée Combemale) ήταν γάλλος μηχανικός και αθλητής της αντισφαίρισης.

Ο Κομπεμάλ είχε έλθει στην Ελλάδα και την Αθήνα στις αρχές του 20ου αιώνα, με την σύζυγο του, για να εργαστεί σαν μηχανικός στην Εταιρεία Αεριοφωτός Αθηνών και παράλληλα έγινε μέλος του Ομίλου Αντισφαίρισης Αθηνών παίρνοντας μέρος στις διοργανώσεις της εποχής. 

Στο Πανελλήνιο πρωτάθλημα αντισφαίρισης και στο απλό αντρών ήταν πρώτος το 1909 και το 1910, δεύτερος το 1908. Στο διπλό αντρών ήταν πρώτος το 1909 και το 1910 με συμπαίκτη και τις δύο φορές τον Αντώνη Σταθάτο. Στο διπλό μεικτό ήταν δεύτερος το 1908 με συμπαίκτρια την Χριστίνα Δαγκλή και το 1909 με συμπαίκτρια την σύζυγο του.

Το 1908 ο τύπος της εποχής ασχολήθηκε με ένα επεισόδιο που έγινε σε δρόμο της Αθήνας όπου αξιωματικός του στρατού μίλησε στην γυναίκα του Ζερμέν, ο Κομπεμάλ του επιτέθηκε και δημιουργήθηκε επεισόδιο.
Ζαλέ Ινάν

Η Ζαλέ Ινάν (τουρκικά: "Jale İnan", 1 Φεβρουαρίου 1914 - 26 Φεβρουαρίου 2001) ήταν Τουρκάλα αρχαιολόγος. Γεννήθηκε στην Κωνσταντινούπολη, με τον πατέρα της να είναι διευθυντής σε διάφορα μουσεία στην Τουρκία, ενώ διοργάνωνε και δικές του επιδείξεις. Η Ινάν εμπνεύστηκε από τη δουλειά του πατέρα της, ενώ κι ο ίδιος τη στήριζε στο όνειρο της να γίνει αρχαιολόγος. Το 1934 τελείωσε το σχολείο κι επειδή δεν υπήρχε τότε δυνατότητα να σπουδάσει στη χώρα της, ο πατέρας της βοήθησε να σπουδάσει στο εξωτερικό. Έτσι πήγε στο Βερολίνο όπου σπούδασε αρχαιολογία. Αργότερα πήρε υποτροφία από το τουρκικό κράτος και συνέχισε έτσι τις σπουδές της εκεί. Ολοκλήρωσε τις σπουδές της παρά της δυσκολίες, λόγω το Δευτέρου Παγκοσμίου Πολέμου. Το 1943 ήδη είχε τελειώσει και με τη διατριβή της. 

Την ίδια χρονιά επιστρέφει στην Τουρκία, όπου παίρνει θέση στο Πανεπιστήμιο Κωνσταντινούπολης. Το 1944, παντρεύεται τον Μουσταφά Ινάν, μηχανικός, που δούλευε στο Τεχνικό Πανεπιστήμιο Κωνσταντινούπολης. Τον επόμενο χρόνο γέννησε και τον γιο τους, Χουσεΐν. Στα πρώτα χρόνια δουλειά της στο Πανεπιστήμιο κυρίως αρχειοθετούσε. Το 1946, σε συνεργασία με τον Αρίφ Μανσέλ, ιδρύουν τμήμα αρχαιολογίας στο πανεπιστήμιο. Εκείνη την περίοδο αρχίζουν και οι ανασκαφές, μαζί με τον Μάνσελ, αρχικά στην Πέργη και μετά στη Σίδη, στο Ιερό του Απόλλωνα, με αυτές τις ανασκαφές να διαρκούν έως και το 1966. Κατά τη δεκαετία του 1960, η Ινάν ξεκίνησε να γράφει άρθρα στην τουρκική αλλά και στη γερμανική γλώσσα. 

Κατά τη δεκαετία του 1970 εργάστηκε σε ανασκαφές της Κρήμνας, ενώ αργότερα στην ίδια δεκαετία στη Σελεύκεια, όπου βρήκαν και την αγορά της πόλης, μεταξύ άλλων. Το 1980 επιστέφει στις ανασκαφές της Πέργης. Το 1983, συνταξιοδοτήθηκε από το Πανεπιστήμιο. Συνέχισε να εργάζεται ως αρχαιολόγος σχεδόν σε όλη τη δεκαετία του 1980 και μέρος της επόμενη δεκαετίας. Το 1995, διαγνώστηκε με τη νόσο του Πάρκινσον, τερματίζοντας τη δουλειά της σε εξωτερικούς χώρους, επικεντρωμένη πλέον σε εκδόσεις έργων. Απεβίωσε το 2001. Μερικές από τις τιμές που έχει λάβει άξια αναφοράς είναι από το Antalya Women's Museum, όπου προς τιμήν της δημιουργήθηκε το βραβείο της Σημαντικότερης Τουρκάλας της Χρονιάς.